สวัสดีค่ะ... กินยาคุมกำเนินมาประมาณ 5 ปี ปัจจุบันอายุ 25 ปี หลังจากแต่งงานก็หยุดทานยาเพราะต้องการมีลูก แต่พอหยุดทานยาประจำเดือนก็ไม่มา เคยไปหาได้ยาปรับฮอร์โมนมาทานค่ะ หลังจากนั้นก็จะมีประจำเดือน แต่เดือนไหนที่ไม่ทานยาปรับฮอร์โมนประจำเดือนก็จะไม่มา แบบนี้มีโอกาสที่จะตั้งครรถ์ได้ไหมค่ะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา อาจมีภาวะไข่ไม่ตก หรืออาจมีสาเหตุอื่นๆ จึงทำให้ต้องใช้ยาปรับฮอร์โมนเป็นระยะๆนะคะแนะนำ กับสามีไปพบแพทย์ เพื่อตรวจสุขภาพ และความพร้อมในการตั้งครรภ์ อีกทั้งแนะนำตรวจเพิ่มเติมเกี่ยวกับประจำเดือนค่ะ